NFC Championship Game

NFC Championship Game er den årlige tittelkampen i National Football Conference (NFC) og en av de to semifinalekampene i sluttspillet i National Football League (NFL), den største profesjonelle ligaen for amerikansk fotball i verden. Kampen spilles på siste søndag i januar mellom de to gjenværende sluttspillagene etter de to første rundene av sluttspillet i NFC. NFC-mesterne går videre til å møte vinneren av AFC Championship Game i Super Bowl.

Kampen ble etablert i sammenheng med sammenslåingen av NFL og American Football League (AFL) i 1970, hvor ligaen da ble delt opp i to conferencer. Siden 1984 har vinneren av kampen mottatt George Halas-troféet, som er oppkalt etter grunnlegeren av Chicago Bears George Halas.

Bakgrunn
Det første NFC Championship Game ble spilt etter 1970-sesongen, etter sammenslåingen av NFL og AFL. Kampen blir sett på som etterfølgeren til NFL Championship, og kampresultatene er registrert i sammenheng med tittelkampen i NFL i den årlige NFL Record and Fact Book. Ettersom at NFL før sammenslåingen hadde 6 flere lag enn i AFL (16 i NFL og 10 i AFL) var det nødvendig med en omorganisering for å forsikre at conferencene hadde samme antall lag: NFLs Baltimore Colts, Cleveland Browns og Pittsburgh Steelers ble med de ti AFL-lagene i AFC; de gjenværende 13 lagene fra NFL ble med i NFC.

Alle de nåværende lagene i AFC har spilt i et NFC Championship Game minst én gang. Seattle Seahawks, som har spilt i både AFC og NFC, er det eneste laget som har spilt i tittelkampen i begge conferencene. Det er bare Detroit Lions som ikke har vunnet eller spilt på hjemmebane i et NFC Championship Game. San Francisco 49ers har spilt i tittelkampen flest ganger med 18, og har spilt på hjemmebane i kampen flest ganger med 10. Dallas Cowboys har flest seiere med 8.

Los Angeles Rams og Minnesota Vikings er de eneste lagene som har nådd minst ett NFC Championship Game i løpet av hvert tiår siden 1970.

Sluttspillformat

Formatet for sluttspillet har endret seg flere ganger siden 1970. Ved slutten av hvert seriespill blir de beste lagene i NFC kvalifisert til sluttspillet, inkludert alle divisjonsmestrene (tre fra 1970 til 2001; fire siden 2002-sesongen) og et gitt antall wildcardlag som har de beste sesongresultatene etter seriespillet, men ikke klarte å vinne divisjonstittelen (ett wildcardlag fra 1970 til 1977; to wildcardlag fra 1978 til 1989 og fra 2002 til 2019; tre fra 1990 til 2001 og siden 2020). De to lagene som gjenstår etter wildcardrunden (første runde) og divisjonsrunden (andre runde) møtes i NFC Championship Game, og vinneren av den kampen går videre til Super Bowl.

Til å begynne med var stadion for NFC Championship Game avgjort basert på en årlig rotasjon. Siden 1975-sesongen har stadion blitt valgt basert på lagenes resultater i seriespillet, hvor laget med høyest seed (best resultat) spiller på hjemmebane. Et wildcardlag kan kun spille på hjemmebane i kampen dersom begge lagene er wildcardlag; dette har fremdeles aldri hendt.

George Halas-troféet

Fra og med NFL-sluttspillet i 1984–85 har vinnerne av NFC Championship Game blitt tildelt George Halas-troféet, oppkalt etter eier og trener for Chicago Bears, et av oppstartslagene i NFL. Det originale designet bestod av en base i tre med en AFC-logo i front og en skulptur av forskjellige fotballspillere i bakgrunnen.

George Halas-troféet og Lamar Hunt-troféet, som utdeles til vinnerne av AFC, fikk et nytt design fra Tiffany & Co. for NFL-sluttspillet i 2010–11 i et forsøk på å gjøre begge troféene mer utpregede. Troféenes nye design er i sølv med omrisset av en hul fotball plassert på en mindre base og ligner mer på Vince Lombardi-troféet, som utdeles til vinneren av Super Bowl.

George Halas-troféet må ikke blandes med Newspaper Enterprise Associations George Halas-trofé, som ble gitt til NFLs beste forsvarsspiller fra 1966 til 1996 eller med Pro Football Writers Associations George S. Halas Courage Award.

Liste over NFC Championship Games
Tall i parentes i tabellen er antall NFC Championships. Fet skrift indikerer at laget vant Super Bowl det året.
Tall i parentes i kolonnen for by og stadion viser hvor mange ganger storbyområdet og stadionet har vært arrangører for et NFC Championship.

Antall kamper, 1970–nå

Resultater etter divisjon
Tabellen under viser NFC Championship Games etter divisjon, basert på divisjonen laget var i sesongen de nådde kampen. NFL omorganiserte divisjonene før 2002-sesongen, da NFC Central ble omdøpt NFC North og NFC South ble opprettet, hvor lag også ble flyttet mellom divisjonene.

Kamper etter år
I den sorterbare tabellen under er lag rangert først etter antall kamper, deretter etter seiere og sist etter årstall for første kamp. I kolonnen for sesonger indikerer år i fet skrift en seier.

Vanligste kamper

Rekorder
 Flest seiere: 8 – Dallas Cowboys (1970–1971, 1975, 1977–1978, 1992–1993, 1995)
 Flest tap: 11** – San Francisco 49ers (1970–1971, 1983, 1990, 1992–1993, 1997, 2011, 2013, 2021–2022)
 Flest kamper: 18 – San Francisco 49ers (1970–1971, 1981, 1983–1984, 1988–1990, 1992–1994, 1997, 2011–2013, 2019, 2021–2022)
 Flest kamper på rad: 4 (delt, 2 lag, 3 ganger)
 Dallas Cowboys (1970–1973, 1992–1995)
 Philadelphia Eagles (2001–2004) 
 Flest seiere på rad: 2 – (delt, 6 lag, 8 ganger)
 Dallas Cowboys (1970–1971, 1977–1978, 1992–1993)
 Minnesota Vikings (1973–1974)
 Washington Redskins (1982–1983)
 San Francisco 49ers (1988–1989)
 Green Bay Packers (1996–1997)
 Seattle Seahawks (2013–2014)
 Flest seiere uten et tap: 5** – New York Giants (1986, 1990, 2000, 2007, 2011)
 Flest kamper uten en seier: 1 – Detroit Lions (1991)
 Flest kamper på rad uten en seier: 6 – Minnesota Vikings (1977, 1987, 1998, 2000, 2009, 2017)
 Flest kamper uten å slippe inn poeng: 2**; – New York Giants (11. januar 1987, 17–0 mot Redskins og 14. januar 2001, 41–0 mot Vikings) 
 Flest kamper uten poeng: 2**; – Los Angeles Rams (7. januar 1979, 0–28 mot Cowboys og 12. januar 1986, 0–24 mot Bears)
 Flest tap på rad: 3* – (delt, 3 ganger)
 Los Angeles Rams (1974–1976)
 Dallas Cowboys (1980–1982)
 Philadelphia Eagles (2001–2003)
 Flest hjemmekamper: 10 – San Francisco 49ers (1970, 1981, 1984, 1989–1990, 1992, 1994, 1997, 2011, 2019)
 Flest hjemmekamper på rad: 3; – Philadelphia Eagles (2002–2004) 
 Vanligste kamp: 6** – Dallas Cowboys vs. San Francisco 49ers (1970–1971, 1981, 1992–1994)
 Flest poeng: 49 poeng– 24. januar 2016 – Carolina Panthers mot Arizona Cardinals (2015)
 Største seiersmargin: 41 poeng – 14. januar 2001 (2000), New York Giants (41) mot Minnesota Vikings (0)
 Minste seiersmargin: 1 poeng – San Francisco 49ers (28) mot Dallas Cowboys (27), NFC Championship Game 1981**
 Færrest poeng, vinnerlag: 9; 6. januar 1980 (1979) – Los Angeles Rams mot Tampa Bay Buccaneers
 Færrest poeng: 0*; (delt, 5 lag, 6 ganger)
 Los Angeles Rams 0 mot Dallas Cowboys 28 7. januar 1979
 Tampa Bay Buccaneers 0 mot Los Angeles Rams 9 6. januar 1980
 Chicago Bears 0 mot San Francisco 49ers 23 6. januar 1985
 Los Angeles Rams 0 mot Chicago Bears 24 12. januar 1986
 Washington Redskins 0 mot New York Giants 17 11. januar 1987
 Minnesota Vikings 0 mot New York Giants 41 14. januar 2001
 Flest poeng, taperlag: 28 (delt); 15. januar 1995 (1994) – Dallas Cowboys mot San Francisco 49ers, 24. januar 2010 (2009) – Minnesota Vikings at New Orleans Saints
 Flest poeng kombinert: 66; 15. januar 1995 (1994) – San Francisco 49ers (38) mot Dallas Cowboys (28)
 Færrest poeng kombinert: 9**; 6. januar 1980 (1979) – Los Angeles Rams (9) mot Tampa Bay Buccaneers (0)
 Lengste kamp: 71 minutter, 52 sekunder**; 17. januar 1999 (1998) – Atlanta Falcons (30) at Minnesota Vikings (27), OT
 Flest seiere på overtid: 2** – New York Giants (2007, 2011)
 Flest tap på overtid: 2* (delt) – Green Bay Packers (2007, 2014) Minnesota Vikings (1998, 2009)
 Lag som aldri har spilt på hjemmebane i et NFC Championship Game:
 Detroit Lions
 Lag som aldri har vunnet et NFC Championship:
 Detroit Lions (0–1)
 Lengste periode uten en tur til et NFC Championship Game: 29 år
 Detroit Lions (siste kamp – 1991)
 Washington Redskins (siste kamp – 1991)
 Lengste periode uten et NFC Championship: 51 år***; Detroit Lions
 Største comeback: 17 poeng (under 17–0; vant 28–24), San Francisco 49ers, 2012
 Kamper som gikk til overtid:
 1998 Atlanta Falcons 30 Minnesota Vikings 27
 2007 New York Giants 23 Green Bay Packers 20
 2009 New Orleans Saints 31 Minnesota Vikings 28
 2011 New York Giants 20 San Francisco 49ers 17
 2014 Seattle Seahawks 28 Green Bay Packers 22
 2018 Los Angeles Rams 26 New Orleans Saints 23

Noter:
 *Delt rekord for Conference Championships

Fotnoter

Referanser 

 
Repeterende arrangementer etablert i 1971